stanford-oval/wikipedia huggingface dataset:
שביט בנט
ממצאים > תצפיות אולטרה סגול

שנים אחדות לפני גילוי השביט הועלתה השערה כי שביטים מוקפים במעטפת מימן, שניתן לזהות על ידי צפייה באולטרה סגול בקו פליטה α בסדרת לימן(אנ'), ב-121.5 ננומטר. תצפית זו אינה אפשרית מהקרקע מכיוון שקרינה אולטרה סגולה אינה חודרת את האטמוספירה. התצפית הראשונה של שביט באולטרה סגול נעשתה בינואר 1970 כאשר טלסקופ החלל OAO-2(אנ') קלט את הספקטרום של השביט C/1969 T1 (Tago-Sato-Kosaka) ואימת כי השביט מוקף במעטפת המימן. בפברואר באותה שנה היה שביט בנט ממוקם באופן נוח לתצפית מהחלל. OAO-2 ו-OGO-5(אנ') צפו בו באופן שיטתי החל מאמצע מרץ עד אמצע אפריל באותה שנה, ותיעדו שינויים במבנה ההילה שלו.
מהנתונים הפוטומטריים שהתקבלו מ-OAO-2, ניתן היה לחשב את קצב היצירה של OH ו-H והתלות שלהם במרחק השביט מהשמש. התוצאות אישרו את ההנחה שייצור הגז של שביטים במרחקים קטנים מהשמש, נקבע על ידי התאדות המים מהגרעין. אובדן המים הכולל במהלך מעברו של השביט במערכת השמש הפנימית נאמד ב-200 מיליון טון.
ב-1 וב-2 באפריל נצפה השביט לראשונה על ידי טלסקופ החלל OGO-5, שהיה מצויד באמצעות פוטומטר רגיש, שהיה מסוגל לזהות פליטות מאטומי מימן עד למרחק של כמה מיליוני ק"מ מגרעין השביט. מהמדידות ניתן היה להסיק את מסת המימן בכ-2 מיליון טון. לאחר המדידות המוצלחות הראשונות הללו, הוחלט להמשיך ולצפות בשביט עם המכשירים שעל OGO-5 וכך התקבלו עד 30 באפריל שתים עשרה מפות עוצמה של פליטת קו α בסדרת לימן של השביט. המפות מציגות את התפתחות מעטפת המימן במהלך חודש שלם. ב-1 באפריל, כאשר השביט היה במרחק של כ-0.6 יחידות אסטרונומיות מהשמש, מעטפת המימן הייתה בגודל של 20 מיליון ק"מ × 15 מיליון ק"מ, ולאחר מכן החלה להתכווץ באיטיות. קצב ייצור אטומי המימן היה דומה לערך שהתקבל מתצפיות OAO-2.
ממצאים > אור נראה

במרכז טיסות החלל גודארד במרילנד, צולמו תמונות של השביט מ-28 במרץ עד 18 באפריל 1970, עם מסנני התאבכות באורכי גל שונים באזורי הסגול, הכחול, הירוק והצהוב של הספקטרום. בפרט, בדקו את קווי הפליטה של CO+, CN, C2, ו-Na. תמונות אלו בשילוב תמונות נוספות, שצולמו ממצפה הכוכבים של המבורג, שימשו להפקת מפות של הילת השביט עם קווים שווי-בהירות(אנ') עד למרחק של 150,000 ק"מ מהגרעין. סקרים דומים נערכו גם מ-31 במרץ עד 27 באפריל במצפה של אוניברסיטת מערב אונטריו(אנ') בקנדה. גם שם צולמו תמונות של השביט באמצועת מסנני התאבכות באורכי גל שונים בתחום הסגול, הכחול והירוק של הספקטרום. במיוחד נמדדו קווי הפליטה של CN ו-C2 ופרופילי העוצמה שלהם הוערכו בכיוונים מקבילים ומאונכים לזנב השביט והוצגו בצורה של איזופוטים.
מ-30 במרץ עד 7 במאי 1970 נערכו מחקרים ספקטרוגרפיים של השביט במצפה הכוכבים של אוניברסיטת טולדו באוהיו. בדרך זו התקבלו פרופילי בהירות של קווי הפליטה של C2 ו־CN עד למרחק של 100,000 ק"מ מגרעין השביט. פרופיל בהירות של קו הפליטה ה"אסור" של אטום החמצן ב-630 ננומטר, נוצר מתמונות מ-18 באפריל. הוצע כי אטומים אלו נובעים מהתפרקות של  {\ce {CO2}}, וכי שביט בנט הכיל  {\ce {CO2}} בכמות עודפת על מים. אותן תמונות שימשו גם ליצירת פרופיל בהירות של יון  {\ce {H2O+}} עד למרחק של כ-100,000 ק"מ מהגרעין ולקביעת קצב הייצור שלו.
בין 7 ל-18 במרץ צולמו תמונות של השביט במצפה הכוכבים סרו טולולו(אנ') בצ'ילה. זנבו של השביט לא הראה הפרעות ניכרות, וניתן היה לראות רק מעט קרני צד בהירות, מה שמצביע על אינטראקציה חלשה יחסית בין רוח השמש ושדות מגנטיים הקשורים לבין השביט.
ניתוח של תמונות שצולמו מסוף מרץ עד סוף מאי ממצפה אסייגו(אנ') באיטליה הראה כי ב-3 ו-4 באפריל התנתק זנב הגז של השביט מההילה.
ממצאים > אינפרא אדום

מסוף מרץ עד אמצע אפריל 1970 נערכו במעבדת הירח והכוכבים(אנ') באריזונה תצפיות באינפרא אדום על בהירות של השביט. בנוסף, ב-31 במרץ 1970 בוצעו תצפיות באמצעות טלסקופ אינפרא אדום מוטס.
ב-4 באפריל 1970, השביט בנט נמדד פוטומטרית במצפה הכוכבים אובריאן של אוניברסיטת מינסוטה באינפרא אדום הקרוב והבינוני באורך גל של 2-20 מיקרומטר. בנוסף לקרינת גוף שחור רציפה בטמפרטורה של כ-500°K, ניתן היה לזהות קו פליטה גם ב-10 מיקרומטר, שמקורו בגרגרי סיליקט באבק השביט.
ממצאים > גלי מיקרו

בניסוי שנערך במרץ 1970, טלסקופי רדיו במערב וירג'יניה ובמרילנד ביצעו סריקות רגישות בתדרים של 4.83 GHz ו-22.2 GHz, בהתאמה, במטרה לזהות קווי פליטה אופייניים לפורמלדהיד ומולקולות מים. תוצאות הניסוי היו שליליות, דבר המצביע על כך שהריכוז של מולקולות אלו באזורים שנבדקו היה נמוך מהרגישות של המכשירים.
ממצאים > ניסיונות צילום של אפולו 13

צוות של אפולו 13 אמור היה לצלם את שביט בנט במהלך מסעם לירח. הניסיון הראשון שלהם ב-13 באפריל 1970 לא צלח, וניסיונות נוספים בוטלו עקב התקלה בחללית שגרמה לביטול כל המשימות המדעיות שתוכננו.
אופק

ערך זה עוסק בקו אופקי דמיוני המפריד בין השמיים והארץ. אם התכוונתם למשמעות אחרת, ראו .
האופק הוא קו אופקי דמיוני המפריד בין השמיים והארץ
שלוש הגדרות לאופק
אופק הוא קו אופקי העובר במקום המפגש הדמיוני הנצפה בין השמים לארץ או לים. קיומו של קו האופק נובע מעקמומיות פני כדור הארץ, שבעטיה אין הצופה יכול לצפות בפני כדור הארץ מעבר לקו מסוים, הוא קו האופק.
מבחינים בין האופק האמיתי לבין האופק הנראה. האופק האמיתי נראה לצופה רק אם אין עצמים כלשהם כבתים ועצים חוסמים את קו הראייה.
ברבות מהשפות האירופיות נקרא קו האופק בשם הוריזון על נגזרותיו (Horizont, Horizon), הנובע מהמילה היוונית ὁρίζων (הוריזון) שמקורה ביוונית עתיקה - ὁρίζειν, שמשמעה "להגביל".
קו האופק בצפון ויסקונסין
המרחק אל קו האופק

אם מניחים שכדור הארץ הוא כדור גאומטרי, ללא אטמוספירה, אז הנוסחה למרחק אל האופק היא:
 d={\sqrt {2Rh+h^{2}}}
כאשר:
d - המרחק (בקו ישר) אל האופק
R - רדיוס כדור הארץ (6,378 קילומטר).
h - גובה עיניו של הצופה מעל פני כדור הארץ.
נוסחה זו נובעת ישירות ממשפט פיתגורס (ראו איור).
המרחק אל האופק על פני הכדור, s, ארוך מ-d, ונתון על ידי:
s=R\tan ^{-1}{\frac {d}{R}}\,.
המרחק אל קו האופק > קירוב

כאשר גובהו של הצופה מעל פני כדור הארץ זניח ביחס לרדיוס כדור הארץ (6,378 קילומטר), מתקיים h<<R, אזי הנוסחה מתכנסת לתוך:
d\approx {\sqrt {2Rh}}={\sqrt {2(6378)h/1000}}={\sqrt {12.756h}}\approx {\sqrt {13h}}
בנוסחה זו d הוא המרחק בקילומטרים ו-h הוא גובה עיני הצופה מפני האדמה במטרים.
לדוגמה, צופה שעומד על הקרקע, וגובה עיניו מפני האדמה הוא 1.92 מטרים, יראה את האופק במרחק של 5 קילומטרים ממנו. לעומתו, צופה ממגדל שגובהו 100 מטר יראה את האופק במרחק של 36 קילומטר ממנו.
קירוב מאוד גס הוא שהאופק במיילים הוא שורש הגובה ברגל.
נוסחאות אלו שימושיות למשל בקביעת גובהו של מגדל תצפית, או בקביעת המידה בה על פריסקופ של צוללת לבלוט במים כדי לצפות בכלי שיט עוינים.
המרחק אל קו האופק > קירוב המתחשב באטמוספירה

הניתוח לעיל לא לוקח בחשבון את ההשפעה של האטמוספירה על מסלול ההתקדמות של הגל האלקטרומגנטי. למעשה, הגל לא מתפשט בקו ישר. עקב תופעות של שבירה בשכבות האטמוספירה, המסלול המתקבל קמור במקצת. לכן, האופק המתקבל עבור גל אלקטרומגנטי הנע דרך האטמוספירה, אינו שווה לאופק הגאומטרי.
מקובל להכניס מקדם תיקון K במשוואה לעיל (להסבר מורחב ראו ערך רדיוס אפקטיבי), ואז מקבלים את הקירוב הבא:
 d\approx {\sqrt {2KRh}}
בתנאי מזג אוויר רגילים עבור האור הנראה, מקובל להניח K=7/6. כלומר הטווח לאופק עבור האור הנראה גדל בכ-8% יחסית למהלך של קו ישר.
בתנאי מזג אוויר רגילים ועבור גלי רדיו, מקובל להניח K=4/3. כלומר הטווח לאופק עבור אות בגלי רדיו גדל בכ-15% יחסית למהלך של קו ישר. הטווח הזה מכונה גם אופק רדיו.
ראו גם

קו ראייה
חישוב המרחק אל האופק
קו האופק במבט מהעיר חיפה
גילי תמיר

אין תמונה חופשית
גילי תמיר (נולדה ב-8 באפריל 1979) היא דוקטור לעבודה סוציאלית ומגישת התוכנית "זה מגיע לכם" בכאן ב' באמצעותה היא מסייעת במיצוי זכויות. מסייעת לפתור בעיות בנושא זכויות סוציאליות וקצבאות. מרצה בעלת רקע במיצוי זכויות, אשת תקשורת עם ותק של יותר מ־27 שנים בטלוויזיה וברדיו.
ביוגרפיה

תמיר גדלה ברמת אילן וברמת השרון. אביה מהנדס מכונות ובעל חברה תעשייתית ואמה גיאומורפולוגית, חוקרת סלעים ומעצבת חלונות ראווה. היא בוגרת תיכון אלון ברמת השרון במגמת מוזיקה. במהלך לימודיה אובחנה כמחוננת וכסובלת מהפרעת קשב.
תמיר שירתה בגלי צה"ל והייתה לחיילת בסדיר הראשונה שקריינה מהדורות חדשות בכל שעה עגולה ולא רק מבזקים.
בגיל 21 הגישה מהדורות חדשות בטלוויזיה בכבלים שם תפקדה גם ככתבת ספורט וכעורכת. בהמשך הגישה מספר חודשים ב"חדשות ישראל".
תמיר למדה לתואר ראשון, שני ושלישי בעבודה סוציאלית באוניברסיטת תל אביב והתמחתה בעבודה סוציאלית קלינית. עבדה ברשות לשיקום האסיר, בהוסטל הראשון בישראל שנפתח לשיקום קטינים. בתפקידה עוסקת תמיר בליווי טיפולי, אבחון וכתיבת חוות דעת על אנשים המצויים בהליכים פליליים. היא בעלת ניסיון רב גם בעבודה עם בני נוער- טיפול קבוצתי ופרטני בנושא התמכרויות של בני נוער, הפרעות אכילה, הפרעות קשב וריכוז, ועבודה עם נוער בסיכון, ונוער "בקצה הרצף". עוזרת לשורדי שואה למצות את זכויותיהם הסוציאליות ומעידה על העדר טיפול הולם מצד המדינה.
ב-2011 חזרה לתקשורת ברדיו ללא הפסקה (103fm) בתוכניתה "גילי תמיר". ב־2016 עברה לכאן ב' מאז היא מגישה את התוכנית "זה מגיע לכם" המשודרת בימים א-ד בשעה 19:00. מטרת התוכנית להנגיש לאזרחים את זכויותיהם. בתוכניתה תמיר מסייעת לקשישים, לבעלי מוגבלויות, לבני נוער במצוקה ולנפגעי עבירה למצות את זכויותיהם מול מוסדות הרווחה במדינה. בדרך כלל תמיר מזהה את הפתרון לבעיה כבר בשידור ואומרת למאזין למי עליו לפנות כדי לממש את זכויותיו. במקרים בהם ההליך נתקע בגלל המערכת, תמיר וצוות התוכנית נכנסים לתמונה ועוזרים.
תמיר נבחרה על ידי מגזין פורבס ישראל כאחת הנשים המשפיעות בישראל לשנת 2020.
תמיר משמשת כיועצת מומחית למשרד המשפטים והסנגוריה הציבורית.
לה ולבעלה נועם אלון יש מרכז בשם 'מחוברים', שעוזר לאנשים בהגשת חוות דעת לבתי משפט ולוועדות שחרורים ובהכנה למאסר.
מעבירה הרצאות וסדנאות בנושא מיצוי זכויות. מרצה בבתי הספר לעבודה סוציאלית באוניברסיטת תל אביב ובאוניברסיטה העברית.
תמיר אף פועלת במטרה לשנות חקיקה באמצעות התקשורת. לשם כך היא כותבת ניירות עמדה ומשתתפת בוועדות הכנסת. מבין הישגיה- המאבק בעניין הזכאות לקצבאות לילדים עם אלרגיות מסכנות חיים. היא הובילה לכך שעשרות אלפי ילדים הפכו זכאים לקצבאות שמאפשרות להסתייע בהשגחה ובליווי. הישג נוסף שלה הוא התחייבות אגף השיקום של משרד הביטחון לא לפתוח יותר נכות צמיתה, למעט מצב של רמייה או צו שופט.
חיים אישיים

נשואה ואם לשניים.
כתבה שירים אשר זכו להצלחה בביצועה של זהבה בן ואחרים.
רוכבת שטח מ־2002 בג'יפ שטח ובאופנוע כבד.
תושבת פתח תקווה.
הערות שוליים

↑  מבקרת אצל רבנים, חובבת מטווחים ולוחמת למען האזרח הקטן: השדרנית ד"ר גילי תמיר לא נכנסת לאף משבצת | ישראל היום, באתר www.israelhayom.co.il, ‏2024-03-08
↑  103FM - גילי תמיר, באתר 103fm.maariv.co.il
↑  קרן אמר שחף, מגיע לכם כסף? העובדת הסוציאלית תעזור לכם להשיג אותו דרך הרדיו, באתר Xnet‏, 18 בדצמבר 2016
↑  אודות, באתר גילי תמיר ייעוץ סוציאלי
↑  ד"ר גילי תמיר - מרכז אדוה, ‏2022-08-07
נזאנין בוניאדי

| --- | --- |

 לידה:  22 במאי 1980 (בת 44) איראן טהראן, איראן 
 מדינה:  הממלכה המאוחדת הממלכה המאוחדת
 השכלה:  אוניברסיטת קליפורניה באירוויין  האקדמיה המלכותית לאמנות הדרמה 
 תקופת הפעילות:  מ-2006 
 השקפה דתית:  סיינטולוגיה, אסלאם 
 בן או בת זוג:  טום קרוז 
 https://nazaninboniadi.com/
 
נזאנין בוניאדי (באנגלית: Nazanin Boniadi; בפרסית: نازنین بنیادی; נולדה ב-22 במאי 1980) היא שחקנית ופעילת זכויות אדם בריטית ילידת-איראן.
ילדות ונעורים

בוניאדי נולדה בטהראן, איראן, בשנות השיא של המהפכה האיראנית; כתינוקת בת חודש ימים, הוריה עברו להתגורר עמה בלונדון שבאנגליה. בילדותה ניגנה על כינור ורקדה בלט.
היא למדה בתיכון פרטי באנגליה ובהמשך עברה לארצות הברית שם השלימה תואר ראשון, בהצטיינות, במדעי הביולוגיה מאוניברסיטת קליפורניה באירוויין. באוניברסיטה זכתה בפרס צ'אנג פין-צ'ון לתלמידי תואר ראשון על מחקר מולקולרי שעשתה הכולל טיפול בסרטן ודחיית איברים במקרים של השתלות לב. היא הייתה גם עוזרת לעורכת הראשית של המגזין הרפואי MedTimes לתלמידי התואר הראשון שם.
קריירה

מסלול הקריירה של בוניאדי השתנה בהמשך כאשר החליטה לזנוח את התחום המדעי ולעבור לתחום המשחק בשנת 2006. תפקידה המשמעותי הראשון היה בתפקיד ליילה מיר בדרמה היומית בטלוויזיה: General Hospital ובסדרת הספין-אוף שלה, General Hospital: Night Shift.
בוניאדי היא השחקנית הראשונה שנולדה באיראן והוחתמה על חוזה להשתתפות באופרת סבון אמריקאית.
היא הייתה מועמדת לפרס NAACP Image לשחקנית מצטיינת בסדרת דרמה יומית בשנת 2008 על תפקידה בסדרה General Hospital.
בוניאדי שיחקה גם בתפקידים משניים בכמה הפקות קולנוע הוליוודיות גדולות: מלחמתו של צ'ארלי וילסון (בבימויו של מייק ניקולס), איירון מן (בבימויו של ג'ון פאברו), ושלושת הימים הבאים (בבימויו של פול האגיס).
היא גילמה את נורה, מושא אהבתו של הדמות של ברני סטינסון בסדרה, בגילומו של השחקן ניל פטריק האריס, בעונה השישית של הלהיט מבית CBS, התוכנית איך פגשתי את אמא. היא חזרה שנית לתפקיד זה בעונה השביעית והתשיעית של הסדרה.
במאי 2013 הצטרפה בוניאדי לקאסט של העונה השלישית בסדרה הומלנד בתפקיד אנליסטית בCIA, פרה שרזי. היא צורפה לצוות השחקנים לעונה הרביעית של הסדרה.
בוניאדי הופיעה גם במסגרת שמונת הפרקים בעונה השלישית של הסדרה סקנדל כדמות הנגד לעדנאן סאליף.
בהפקה המחודשת של הסרט בן חור בשנת 2016, החידוש לסרט המקור של בן חור משנת 1959, היא גילמה את אסתר, מושא האהבה של גיבור הסרט.
היא קריינה את הפסקול לסרט התיעודי האיראני משנת 2014, להדליק נר, שנעשה על ידי מזיאר בהרי והתמקד ברדיפת הבהאים באיראן.
היא כיכבה עם דב פאטל וארמי האמר בסרט העלילתי מלון מומבאי בשנת 2018, הממחיש את אירועי מתקפת הטרור במומבאי בשנת 2008.
משנת 2018 עד 2019, בוניאדי שיחקה בתפקיד קבוע את הדמות של קלייר קווייל בדרמת הריגול מקביל של רשת Starz.
בתחילת שנת 2020 נחשף כי בוניאדי תלוהק לתפקיד שלא נחשף עדיין בעיבוד לסרט "שר הטבעות" בשירות פריים וידאו.
אקטיביזם

בוניאדי הייתה דוברת מטעם אמנסטי אינטרנשיונל ארצות הברית (AIUSA), תוך התמקדות בחוסר צדק ובטיפול לא הוגן בצעירים איראניים, נשים ואסירי מצפון, משנת 2009 ועד 2015,  יש לה בלוג רשמי משלה באתר של אמנסטי אינטרנשיונל בארצות הברית  והיא ממשיכה לשתף איתם פעולה נכון לאפריל 2019.
בוניאדי ביצעה את הקריינות להודעת השירות הציבורי של AIUSA עם מורגן פרימן, שזכתה בפרס ובי, פרס בינלאומי שניתן על מצוינות בתחום האינטרנט; היא שיתפה פעולה עם הארגון למען חוק האלימות הבינלאומית נגד נשים (I-VAWA) בקמפיין שלהם;  שימשה כפאנליסטית וכנציגה באירועים הקשורים לזכויות איראנים, והובילה את פרויקט "נדה" עם AIUSA ב-2010.
בדצמבר 2010 היא יזמה עצומה של ארגון אמנסטי אינטרנשיונל לתמיכה בבמאי הקולנוע האיראניים ג'עפר פאנאהי ומוחמד רסולוף, שהורשעו ב"תעמולה נגד המדינה". על העצומה חתמו למעלה מ־21,000 איש, ביניהם במאים ושחקנים בולטים בהוליווד. ב-8 ביוני 2011, היא הצטרפה למשלחת, בהובלת הבמאי פול האגיס ומנכ"ל AIUSA לארי קוקס, למסירת העצומה הזו לנציגות איראן באו"ם בניו יורק.
ב־3 ביוני 2011, הצטרפה בוניאדי לשרה שרוד בשביתת רעב מתגלגלת וכתבה מאמר לתמיכה בקמפיין שחררו את התרמילאים, הנוגע למאסרם של שיין באואר וג'וש פתאל באיראן.
בוניאדי קיבלה את פרס הקולנוע החברתי לשנת 2011 בפסטיבל הסרטים והמוזיקה העולמי של Ischia על עבודתה בתחום זכויות האדם עם אמנסטי אינטרנשיונל.
באפריל 2012, בוניאדי הביעה תמיכה בקמפיין Education Under Fire וקראה להפסיק את האפליה לרדיפות הבהאים באיראן.
בוניאדי מסרה את נאום הסגירה המרכזי בכנס XX Factor בשנת 2012 בנושא זכויות נשים, בוושינגטון די. סי.
בדצמבר 2012, בוניאדי עבדה עם רוקסנה סאברי להשקת עתירה וקמפיין של אמנסטי לשחרור של הקולנוען בארוז גובאדי, אחיו של הקולנוען המוערך בהמן ג'ובאדי, באיראן. העצומה כללה חתימות של במאים ושחקנים בולטים בהוליווד, כמו גם ארגונים ופסטיבלים גדולים בתעשיית הקולנוע.  ב־22 בינואר 2013 הודיעה אמנסטי אינטרנשיונל כי בארוז ג'ובאדי שוחרר בערבות מהכלא באיראן.
היא הייתה נואמת מרכזית בכנס השנתי ה-13 "עולם של נשים לשלום עולמי" של אדי ברני ג'ונסון, בטקסס במאי 2013.  היא גם כתבה מאמרי דעה לכלי תקשורת כמו CNN  וההפינגטון פוסט.
באוקטובר 2015 היא נבחרה לחברת ועד של המרכז לזכויות האדם באיראן.
באפריל 2019 היא התראיינה לרשת חדשות CBC על גורלה של עורכת הדין לזכויות אדם, נסרין סוטודה, שנידונה לאחרונה לעונש מאסר של עד 38 שנה בטהראן.
חיים אישיים

בוניאדי דוברת אנגלית ופרסית.
מאז שעזבה את איראן ביחד עם הוריה בגיל צעיר מאוד, בונאידי ביקרה רק פעם אחת באיראן כנערה, אך מאז הוכרזה שם כאישיות בלתי רצויה היא לא יכולה לחזור לשם שוב.
חיים אישיים > סיינטולוגיה

באמצע שנות האלפיים הייתה סיינטולוגית מסורה. אמה הייתה גם סיינטולוגית.
בסוף 2004 ניהלה מערכת יחסים קצרה עם השחקן טום קרוז. על פי טענות הסרט התיעודי "Going Clear" של הדוקומנטריסט אלכס גיבני, ההיכרות שלה עם קרוז לא הייתה מקרית וכנסיית הסיינטולוגיה הכינה אותה לתפקיד זה. הכנסייה גם סימנה אותה יחד עם עשרות נשים אחרות כאישה פוטנציאלית עבורו, אך היא לא נבחרה. בסרט נטען כי קרוז קיבל את השידוך הפוטנציאלי מטעם הכנסייה הסינטולוגית כפיצוי על ההחלטה להיפרד מניקול קידמן.
לפני שנשלחה על ידי מוריה הרוחניים לדייט עם קרוז דאגו לה למהפך במראה החיצוני ורכישת בגדים אופנתיים. לטענת הסרט השידוך לא צלח מכיוון שקרוז היה סבור שהיא לא הפגינה מספיק כבוד למנהיג מיסקווז' ולאחר מכן בוניאדי הוענשה בעבודות ניקיון מפרכות במוסדות הכנסייה.
ב־10 במאי 2017 דיווח העיתונאי האמריקני טוני אורטגה על עדות שמסרה בוניאדי ב-FBI בינואר 2010, ביחס לקשריה עם קרוז דרך כנסיית הסיינטולוגיה. בעדות היא מתארת כיצד בחר אותה משרד הכנסייה לעניינים מיוחדים להיות בת זוגו של קרוז.
באוקטובר 2004, בוניאדי התנדבה להגיע למשרד לעניינים מיוחדים של הכנסייה בלוס אנג'לס ושם נאמר לה על ידי בכיר הכנסייה גרג וילירה כי היא נבחרה לפרויקט מיוחד. לבוניאדי נאמר כי יש להסיר את פלטות השיניים שלה וכי יש להיפטר מהגוונים האדומים בשיערה; עודדו אותה גם לסיים את מערכת היחסים עם החבר שלה זה מכבר. היה עליה לחתום על הסכם סודיות בו נאמר כי היא לא תוכל לנטוש את הפרויקט המיוחד הזה ללא אישור הכנסייה.
כחודש לאחר מכן, לאחר שהוטסה לניו יורק על ידי הכנסייה, בוניאדי הבינה שהפרויקט המיוחד הוא להיות בת זוג מתאימה עבור קרוז. בעדותה היא העידה כי "בתחילת מערכת היחסים הוא היה מאוד רומנטי אבל ככל שהרומן התקדם הוא החל ללקות בהתקפי זעם ולהראות נטיות אלימות". לאחר שמערכת היחסים ביניהם הסתיימה בינואר 2005, היא התוודתה בפני חבריה לכנסייה והואשמה על כך.
בונידי עזבה את כנסיית הסיינטולוגיה זמן קצר לאחר מכן ב-2014 לאחר שעזבה את הכנסייה הסיינטולוגית, הגדירה בוניאדי את עצמה כמוסלמית שאינה שומרת מצוות.
בשנת 2017, היא צייצה בטוויטר מזל טוב לשחקנית הסיינטולוגית-לשעבר ליאה רמיני ומייק רינדר על זכיית הסדרה הדוקומנטרית שלהם שיוצאת נגד מעללי הכנסייה הסיינטולוגית "Leah Remini: Scientology and the Aftermath" בפרס אמי.
ב-2019 בריאיון מאוחר יותר בלוס אנג'לס טיימס, בוניאדי תיארה את תפקידה בסדרה מקביל כדמות קתרזיסית וטיפולית, ואמרה "לפעמים יש טראומות אישיות שלא מדברים עליהן בפומבי אבל שופכים אותן לתוך העבודה".
פילמוגרפיה

| שנה | סרט צילום | תפקיד | הערות |
| --- | --- | --- | --- |
| 2006 | Kal: אתמול ומחר | סימי | סרט קצר |
| 2007 | Gameface | טיילור |  |
| 2008 | מלחמתו של צ'ארלי וילסון | אשת הפליטים האפגנית | ללא קרדיט |
| 2008 | איש הברזל | אמירה אחמד |  |
| 2009 | דיפלומטיה | מתורגמן פרסית | סרט קצר |
| 2010 | שלושת הימים הבאים | איליין |  |
| 2012 | שירין מאוהבת | שירין |  |
| 2015 | רקדנית המדבר | פאריסא ג'פאריאן |  |
| 2016 | בן חור | אסתר |  |
| 2016 | הנוסעים | הולוגרמת השכמה |  |
| 2018 | מלון מומבאי | זהרה |  |
| 2019 | פצצה | רודי בקטיאר |  |
| יפורסם בהמשך | The Saviors | ג'האן |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2007 | המשחק | ג'וזי | 2 פרקים |
| 2007 | General Hospital: Night Shift | ליילה מיר | 13 פרקים |
| 2007–2009 | General Hospital | ליילה מיר | 119 פרקים |
| 2010 | הסוף העמוק | הת'ר מוסון |  |
| 2010 | 24 | ניצבת | 2 פרקים |
| 2010 | הות'ורן | אננסה אמארה | פרק אחד |
| 2011 | Suits | לורן פרל | פרק אחד |
| 2011, 2014 | איך פגשתי את אמא | נורה | עונה 6–7, 9 (10 פרקים) |
| 2012 | CSI | האחות לורן | פרק אחד |
| 2012 | חברים טובים לנצח | נאיה | 2 פרקים |
| 2013 | תתקדם | חנה | פרק 1 |
| 2013 | האנטומיה של גריי | אמריטה | פרק 1 |
| 2013–2014 | הומלנד | פרה שרזי | עונה 3 (6 פרקים) עונה 4 (10 פרקים) |
| 2014 | סקנדל | עדנאן סאליף | עונה 3 (7 פרקים) |
| 2017–2018 | מקביל | קלייר קווייל |  |
| 2022 | שר הטבעות | ברונווין | סדרת טלוויזיה |
Fortnight

"Fortnight" (בעברית: "שְׁבוּעַיִם") הוא סינגל שהוקלט על ידי הזמרת-יוצרת האמריקאית טיילור סוויפט בהשתתפות הראפר פוסט מאלון. את השיר הוציאה ב-19 באפריל 2024 לאור חברת התקליטים ריפבליק רקורדס כסינגל המוביל וכרצועה הפותחת מתוך אלבומה ה-11 של סוויפט, The Tortured Poets Department.
השיר קיבל מועמדות בטקס פרסי גראמי ה-67 בקטגוריות הקלטת השנה, שיר השנה והווידאו קליפ הטוב ביותר.
רקע

בשנת 2018 נועדה סוויפט לראשונה עם מאלון בטקס פרסי המוזיקה של בילבורד 2018. השניים הרעיפו שבחים אחד על השני, וסוויפט אף ציינה לטובה את שירו "Better Now".‏ ב-27 באוקטובר 2023 חשף מאלון בראיון כי הוא והזמרת נפגשו עוד כמה פעמים מאז 2018. מיד לאחר מכן טען כי סוויפט היא אחת הכותבות המוכשרות ביותר בתעשיית המוזיקה הפופולרית.
ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת 1989 (Taylor's Version) כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation‏ (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP‏ 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.
בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:
וכך אני בודקת את כל ההוכחות / סמל האצולה המוכתם שלי / המוזות שלי נרכשו כמו חבורות / הקמעות והקסמים שלי / צלילי הטיקטוק של פצצות האהבה / הוורידים שלי התמלאו בדיו שחור כזפת / הכל הוגן באהבה ובשירה...

בכבוד רב, יושבת ראש מחלקת המשוררים המעונים.
ב-6 בפברואר 2024 חשפה סוויפט את רשימת הרצועות באלבום. "Fortnight" הוכלל כרצועה הראשונה שלו. זהו לא הדואט היחידי ב-The Tortured Poets Department, שכן הרצועה השמינית, "Florida!!!", היא בהשתתפות פלורנס אנד דה משין.
ביקורות > הופעות ברשימות

| כתב עת | רשימה | מיקום | מקור |
| --- | --- | --- | --- |
| בילבורד | 50 השירים הטובים ביותר של 2024 (עד כה): רשימת צוות | 14 |  |
הצלחה מסחרית

הסינגל הגיע היישר למקום הראשון במצעד בילבורד הוט 100. בנוסף, ל-"Fortnight" היה את שבוע הסטרימינג הגדול ביותר לשיר מאז שהתוכן שנוצר על ידי משתמשים ביוטיוב הוסר מחישובי המצעדים בשנת 2020.
"Fortnight" הגיע היישר למקום הראשון במצעד הסינגלים הבריטי. זהו הסינגל הרביעי של סוויפט שהגיע למקום הראשון במדינה, לאחר "Look What You Made Me Do",‏ "Anti-Hero" ו-"Is It Over Now?". זה התרחש במקביל לכך ש-The Tortured Poets Department הגיע גם הוא למקום הראשון במצעד האלבומים הבריטי. תופעה זאת מכונה "דאבל" - כשאלבום וסינגל מגיעים למקום הראשון בו זמנית. זהו הדאבל הבריטי השלישי בקריירה של סוויפט. "Fortnight" הוא הסינגל השני של פוסט מאלון שהגיע לראש המצעד בבריטניה, והראשון שלו מזה 7 שנים.
השיר הגיע היישר למקום הראשון במצעדים בילבורד גלובל 200 וגם בילבורד גלובל ללא ארצות הברית. השיר הגיע לראש המצעדים עם 176.8 מיליון השמעות בפלטפורמות הסטרימינג, שבוע הסטרימינג השמיני בגודלו אי פעם במצעד. כעת, עם חמישה שירים שהיו בראש המצעד, סוויפט שברה את השיא ועקפה את ההישג של באד באני. מחוץ לארצות הברית, "Fortnight" הגיע היישר למקום הראשון עם 101.7 מיליון השמעות בסטרימינג ו-8,000 מכירות מחוץ לארצות הברית.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | קליפ השנה | זכייה |  |
| פרס הווידאו קליפים של MTV | 11 בספטמבר 2024 | שיר השנה | מועמדות |  |
| פרס הווידאו קליפים של MTV | 11 בספטמבר 2024 | שיתוף הפעולה הטוב ביותר | זכייה |  |
| פרס הווידאו קליפים של MTV | 11 בספטמבר 2024 | שיר הקיץ | זכייה |  |
| פרס הווידאו קליפים של MTV | 11 בספטמבר 2024 | האפקטים הוויזואליים הטובים ביותר | מועמדות |  |
| פרס הווידאו קליפים של MTV | 11 בספטמבר 2024 | העריכה הטובה ביותר | זכייה |  |
| פרס הווידאו קליפים של MTV | 11 בספטמבר 2024 | הבימוי הטוב ביותר | זכייה |  |
| פרס הווידאו קליפים של MTV | 11 בספטמבר 2024 | הבימוי האמנותי הטוב ביותר | מועמדות |  |
| פרס הווידאו קליפים של MTV | 11 בספטמבר 2024 | הצילום הטוב ביותר | מועמדות |  |
| פרסי המוזיקה של MTV אירופה | 10 בנובמבר 2024 | הקליפ הטוב ביותר | זכייה |  |
| פרסי המוזיקה של MTV אירופה | 10 בנובמבר 2024 | שיתוף הפעולה הטוב ביותר | מועמדות |  |
| פרס המוזיקה של בילבורד | 12 בדצמבר 2024 | שיתוף פעולה מוביל | מועמדות |  |
| פרס גראמי | 2 בפברואר 2025 | הקלטת השנה | מועמדות |  |
| פרס גראמי | 2 בפברואר 2025 | שיר השנה | מועמדות |  |
| פרס גראמי | 2 בפברואר 2025 | הווידאו קליפ הטוב ביותר | מועמדות |  |
קרדיטים

כל רשימת הקרדיטים שלהלן נלקחה מטיידל.
| --- | --- |
 טיילור סוויפט – שירה, כתיבה, הפקה  פוסט מאלון – שירה, כתיבה  ג'ק אנטונוף – הפקה, כתיבה, תופים, סינתיסייזר, כלי הקשה, גיטרה חשמלית, גיטרה אקוסטית, תכנות  לואי בל – הפקה קולית, הנדסה קולית  סרבן גניאה – מיקסינג  ברייס בורדון – הנדסת מיקסינג  לאורה סיסק – הנדסת הקלטה:  אולי יאקובס – הנדסת הקלטה  ג'ון שר – עוזר הנדסת הקלטה  ג'ק מנינג – עוזר הנדסת הקלטה  לאורן מרקוז – עוזר הנדסת הקלטה  שון הוצ'ינסון – תופים, הקלטת תופים  מיכאל רידלברגר – הנדסת הקלטה  רדני מריל – מאסטרינג